Tom Egeland is in Oslo gebore en in die Kalbakken-buurt van die stadsdeel Grorud grootgemaak waar sy ouers 'n besigheid bedryf het. Hy het by Oslo se katedraalskool skoolgegaan en in 1977-1978 aan 'n uitruilprogram tussen Noorweë en die Verenigde State deelgeneem. Sy oorgrootvader Jon Flatabø, 'n volksdigter en boorling van Kvam in Hardanger, word as een van die baanbrekers van die populêre literatuur in Noorweë beskou.
Tom Egeland het sy debuut as skrywer in 1988 met die riller Stien mot fortiden ("Pad na die verlede") gemaak. In dié roman vertel hy die storie van 'n paar wat skielik in die Noorse Wiking-tydperk vasgevange sit ('n heruitgawe van die boek het in 2006 onder die titel Ragnarok verskyn).
Maar eers met Sirkelens ende het die eerste groot deurbraak vir Tom Egeland gekom. Die roman handel oor 'n goue skryn wat 'n 2000 jaar oud manuskrip bevat - 'n dokument wat die tradisionele sienswyse van Jesus van Nasaret en die Christendom dramaties verander. Die hoofkarakter, Bjørn Beltø, is 'n albino-argeoloog.
Toe die oorbrug in 1884 oor die Truyère-rivier gebou is, was dit die grootste en hoogste van sy tyd. Dit het 'n revolusionêre ontwerp wat sy tyd ver vooruit was, minimalistiese konstruksie en tegelykertyd met 'n baie elegante vorm.